**,,Հաղթանակների ոսկեշող ամիս,,**

 ,,Հաղթանակների ոսկեշող ամիս,, խորագիրն էր կրում Արագածոտնի մարզի Օշականի Մեսրոպ Մաշտոցի անվան միջնակարգ դպրոցում կազմակերպված միջոցառումը(տնօրեն Նաիրա Մկրտչյան), որն անցկացվեց ,,Մուսաները Արագածոտնի մարզում,, ծրագրի շրջանակում:

 Միջոցառման կազմակերպիչներն էին ՀՀ Արագածոտնի փոխմարզպետ Նունե Մովսիսյանը եւ ,,Արագածոտնի մուսաներ,, գրական-մշակութային կազմակերպության նախագահ Արեւշատ Ավագյանը: Նրանք եւ մասնակից մյուս հյուրերը, գրողներն ու մտավորականներն իրենց ելույթներում վերստին անդրադարձան մայիսյան հաղթանակների շքահանդեսին՝ Հայրենական պատերազմին, Արցախյան ազատամարտին, Բաշ-Ապարանի եւ Սարդարապատի հերոսամարտերին: Կարեւորվեց հայոց պատմության մեջ այդ իրադարձությունների դերն ու ճակատագրական նշանակությունը:

Առանձնակի ուշադրության եւ հարգանքի արժանացան պատերազմի վետերանները՝ ի դեմս միջոցառման պատվավոր հյուր, Հայրենական պատերազմի բովով անցած վերջին օշականցի Մեսրոպ Մելիքյանի: Հանդիսատեսին ոգեշունչ պահեր պարգեւեցին Օշականի մշակույթի տան պարի խմբի խրոխտ եւ հայրենասիրական կատարումները: